als_Latn dik_Latn sag_Latn
Basha po ia kalon edhe Berishës. Kur Berisha e pyeste Uldedajn se sa deputetë marrim në Shkodër dhe ky i fundit i thoshte 8-të, Berisha e la të 8-tin Uldedajn. Teksa Ramiz Çobaj deklaronte se PD në Shkodër merr 7 deputetë, Basha e la 8-tin, pa asnjë lloj shansi për të qenë në Parlament.
Dhe në fund të kësaj historie, Ramiz Çobaj u mërzit aq sa duke u tërhequr nga kandidimi për deputet dhe duke mos pranuar që të jetë thuajse në fund të listës. Që nga momenti kur dolën emrat e kandidatëve askush nuk di të thotë se ku është Çobaj sepse komunikon me shumë pak njerëz. Është e vërtetë që lista e kandidatëve për deputet të PD në Shkodër la shumë të pakënaqur dhe shumë prej tyre po e shprehin hapur. Mes tyre edhe kreu I PD në degën e Shkodrës Ramiz Çobaj. Është ndjerë i fyer dhe ka deklaruar se askush nuk e ka pyetur ndaj edhe ka vendosur të dorëhiqet.
Ramiz Çobaj u rikthye në skenën politike të Shkodrës në vitin 2014 duke kandiduar për kryetar të PD-së në një luftë të fortë me Bardh Spahinë kryesisht. Arriti ta fitojë këtë garë por si pasojë e makinacioneve që përdori për të arritur deri aty. Fillimisht eleminoi disa kandidatë të tjerë duke bërë pazare politike siç është rasti i Qashif Hoxhës apo edhe i Eduart Bardelit. Të dy këta bashkuan votat. Një e afërme e Eduartit kaloi nënkryetare e PD, Greta Bardeli ndërsa Qashif Hoxhes, Çobaj i mori votat. Më tutje i gjithë procesi u manipulua sepse u futën emra fiktiv nga Velipoja ndërsa erdhën për të votuar masivisht nga Vau Dejësi, degë që sot është e ndarë nga Shkodra. Pazari politik por edhe votat e Vau Dejësit dhe Velipojës bashkë me ndihmën e eksponentëve të LSI të pranishëm në procesin e votimit apo figurave të errëta të PD bënë që Çobaj të dalë fitues.
Kaq u desh dhe që nga 2014-ta e tutje Çobaj u investua me një synim të vetëm për të rikapur një vend në Parlament në 2017-ën. Një ego e tëra personale dhe një interes personal që u kuptua nga të gjithë ndërsa sa herë bënte deklarate moraliste nënqeshej nga kryesia e PD sepse askush tashmë nuk e besonte e as nuk e merrte seriozisht. Në 2015-ën pasi Voltana Ademi u bë kryetare bashkie i kërkoi kësaj të fundit që të punësonte kë të donte. Ademi nuk e lejoi dhe kështu nisi luftën edhe ndaj saj. Nga njëra anë kundër Jozefina Topallit, nga ana tjetër kundër Voltana Ademit njekohësisht duke mbeshtetur Lulzim Bashën, Ramiz Çobaj mendoi se do ishte kandidat në listën e sigurtë. Nuk nguroi ta shprehte disa herë publikisht.
Ndryshe nga sa mendonte i gjithë ky investim politik i tij që nga 2014-ta dhe deri më tani iu kthye duke i rënë mbi fytyrë. Nuk duroi vendimin e Bashës për ta lënë të 8-tin në listë dhe Ramiz Çobaj zgjodhi të dorëhiqej duke u ndjerë i fyer.
Kjo tërheqje e tij qartazi nënkupton një largim praktik nga partia demokratike sido që të rrjedhin gjërat. Partitë e tjera të nxitojnë sepse e kanë të gatshëm. Apo nuk është plot mllef!
als_Latn als_Latn als_Latn als_Latn als_Latn als_Latn